Presidenti Bush: Shtetet e Bashkuara kanë një sfidë dhe detyrë për të luftuar Sidën
Presidenti premtoi për shtimin e përpjekjeve për kanalizimin e fondeve në programet e drejtuara nga komunitetet dhe ato të organizuara
Presidenti thotë se Shtetet e Bashkuara po bëjnë një ndryshim të madh në luftën globale kundër SIDËS, dhe do të vazhdojnë të mbështesin vendet që kanë nevojë. tha Presidenti. Në një takim të posaçëm në Shtëpinë e Bardhë me rastin e ditës së SIDËS, zoti Bush tha se sëmundja ka prekur keq vendet më të varfëra të botës. Rreth 90 përqind e 40 milion të infektuarve me SIDË jetojnë në vendet në zhvillim, dhe ata përballen me sfidën më të madhe, tha presidenti. Ai foli për kurajon dhe vendosmërinë që këto vende kanë treguar, duke përmendur në veçanti Ugandën, Botswanën, Kenian dhe Namibinë. tha Presidenti. Presidenti theksoi se Shtetet e Bashkuara po ndihmojnë në dy mënyra; përmes kontributeve në Fondin Global për luftimin e SIDËS dhe përmes Planit Emergjent për Lehtësimin e SIDËS. Synimi i planit është dhurimi i 1,5 miliard dollarëve në pesë vjet për të ndihmuar në parandalimin e SIDËS, trajtimin dhe programet në 15 vendet më të goditur nga sëmundja. Ai tha se në dy vjetët e përpjekjeve jashtë vendit, plani ka dhënë rezultate të fuqishme. Pas dy vitesh përpjekjesh, afërsisht 400 mijë njerëz nga ai rajon po marrin kurat e nevojshme. Presidenti Bush premtoi shtimin e përpjekjeve në të ardhmen për kanalizimin e fondeve në programet e drejtuara nga komunitetet dhe ato të organizuara nga kishat dhe instuticionet e tjera fetare. Ai tha se synimi është shpëtimi i sa më shumë jetëve. " Së bashku me presidentin në podium ndodheshin edhe katër të ftuar të cilët kishin ardhur nga larg për të marrë pjesë në këtë takim; një nënë bashkë me fëmijët e saj nga Afrika e Jugut e infektuar me SIDË dhe një mjek nga klinika e tyre. Presidenti i quajti ata një shembull të fuqishëm të kurajos.